**Nils Økland** (født 1961) er en norsk musiker/komponist (hardingfele, fiolin, Viola d'amore) og bror til musikerne Gjertrud Økland og Torbjørn Økland.

Nils Økland, Mats Eilertsen (b) og Rolf-Erik Nystrøm (s)   
Aarhus Festuge 2018   
Foto Hreinn Gudlaugsson

Karriere
--------

Han spilte i Løver og Tigre (plate, 1983), Balkansemblet (1984–), Oslo Tangoforening og i duo med jazzbassist Bjørnar Andresen (plate Hot Club Records 1986). han spilte også i gruppa Skinn og Bein som ga ut *Knaus – en samtidscollage* (Hot Club Records, 1989). Med Supersilent opptrådte han på BBCs oppsetning «The Wire Sessions» (2000).

Selv ga han ut *Blå harding* (Morild, 1996), hvorpå utkom *Straum* (Rune Grammofon, 2000) med Sigbjørn Apeland (harmonium), broren Torbjørn Økland (gitar), Ole Henrik Moe (fiolin) Pål Thorstensen (bass) og Åsne Valland Nordli og Berit Opheim (vokal). Fire år etter kom *Bris* (Rune Grammofon, 2004) med egne verk, i samarbeid med Sigbjørn Apeland, Mats Eilertsen (bass), Per Oddvar Johansen (trommer) og Håkon Mørch Stene (perkusjon). Deler av utgivelsen var Øklands musikk til Jon Fosses skuespill *Melancholia*. I 2009 kom albumet *Monograph*, utgitt av det anerkjente plateselskapet ECM. I 2011 kom duoplata *Lysøen - Hommage à Ole Bull*. Ved siden av å lede egne grupper spiller han i trioen 1982 med Øyvind Skarbø og Sigbjørn Apeland og i rocketrioen Kaudervelsk med Per Steinar Lie og Ørjan Haaland.

Han var leder for Ole Bull-akademiet i seks år, har turnert i mange europeiske land, Midtøsten, USA, Kina og Japan. Han har medvirket på flere innspillinger med jazzmusikeren Christian Wallumrøds ensemble. I trioen BNB har der også utkommet plate, med Berit Opheim vokal og Bjørn Kjellemyr bass. Økland har også spilt på plater utgitt av Benedicte Maurseth/Knut Hamre, Kari Bremnes, Alf Cranner, Karoline Krüger, Jan Toft og Hans Fredrik Jacobsen.

Han fikk Rogaland fylkeskommunes kulturpris for 2010, Osaprisen 2010 og Haugesund kommunes kulturpris 2011. I 2015 vant han Folkelarmprisen i åpen klasse med Nils Økland band for albumet *Kjølvatn*. Albumet var dessuten nominert til Spellemannprisen 2015 i klassen folkemusikk/tradisjonsmusikk. Han vant sin første Spellemann under Spellemannprisen 2017 i åpen klasse for albumet *Lysing* fra 2017.

Diskografi
----------

* *Blå harding* (1996)
* *Horizon* (1999) EP, 4 spor
* *Straum* (Runegrammodon, 2000)
* *Bris* (Runegrammofon, 2004)
* *Ein song frå dei utsungne stunder* (2005) med Berit Opheim og Bjørn Kjellemyr
* *Monograph* (ECM, 2009)
* *Lysøen - Hommage á Ole Bull* (ECM, 2011) med Sigbjørn Apeland
* *Lumen Drones* (ECM, 2015) med Lumen Drones (Økland, Per Steinar Lie og Ørjan Haaland)
* *Kjølvatn* (ECM, 2015) med Nils Økland Band
* *Lysning* (Hubro, 2017) med Nils Økland Band
* *Glødetrådar* (Hubro, 2021)

### Utgivelser med 1982

* *1982* (NORCD, 2009)
* *Pintura* (Hubro, 2011)
* *1982 + BJ Cole* (Hubro, 2012)

### Medvirkning på andre utgivelser

* Benedicte Maurseth og Knut Hamre: *Rosa i Botnen* (Grappa, 2012)
* Georg Buljo og Nils Økland: *Neve* (Duippidit, 2014)

Referanser
----------

1. ↑   www.nrk.no, besøkt 1. mars 2018[Hentet fra Wikidata]
2. ↑  .
3. ↑  Engelsk suksess for Nils Økland Arkivert 5. mars 2007 hos Wayback Machine. fra Norsk Musikkinformasjon (23.11.2000)
4. ↑  Økland med lanseringskonsert Arkivert 10. mars 2007 hos Wayback Machine. fra Norsk Musikkinformasjon
5. ↑  rorosnytt.no: «Vant Folkelarmpris» Arkivert 15. mars 2016 hos Wayback Machine.
6. ↑  «Se alle Spellemann-vinnerne her». *nrk.no*. 25. februar 2018. Besøkt 26. februar 2018.

Eksterne lenker
---------------

* Offisielt nettsted Rediger på Wikidata

* (en) Nils Økland (musician) – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Prabook **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** MusicBrainz **·** Discogs **·** AllMusic
 |